สภาผู้แทนราษฏร ปิดประชุมหลังฝ่ายค้านเสนอนับองค์ประชุมและองค์ประชุมไม่ครบ
การประชุมสภาผู้แทนราษฎร ภายหลังเสร็จสิ้นการพิจารณารับทราบประกาศคณะกรรมการตรวจเงินแผ่นดิน เรื่อง นโยบายการตรวจเงินแผ่นดินประจำปีงบประมาณ 2565 และเข้าสู่การพิจารณารับทราบรายงานประจำปี 2562 กองทุนพัฒนาการกีฬาแห่งชาติ โดยผู้ชี้แจงขอเลื่อนชี้แจงเป็นวันที่ 24 กุมภาพันธ์ 2565 ระหว่างนั้น นายพิเชษฐ์ เชื้อเมืองพาน ส.ส.เชียงราย พรรคเพื่อไทย ลุกขึ้นเสนอว่าการรับทราบรายงานมีความจำเป็นที่จะต้องมีองค์ประชุมให้ครบจึงเสนอให้ตรวจสอบองค์ประชุมทำให้ นายอรรถกร ศิริลัทธยากร ส.ส.ฉะเชิงเทรา พรรคพลังประชารัฐ เสนอให้นับองค์ประชุมโดยการขานชื่อ ซึ่งมีผู้รับรองทั้ง 2 มติ ทำให้นายชวน หลีกภัย ประธานสภาผู้แทนราษฎร เสนอให้วิปทั้ง 2 ฝ่าย ไปหารือกันโดยให้เหตุผลว่าการรับทราบรายงานของหน่วยงานเป็นเรื่องที่ไม่ลงมติแต่เป็นสิทธิ์ของสมาชิกในการเสนอหาก 2 ฝ่าย ยืนยันไม่หารือกันก็เข้าสู่กระบวนการตรวจสอบองค์ประชุมตามข้อบังคับโดยหลีกเลี่ยงไม่ได้ ระหว่างนั้นมีการโต้เถียงกันระหว่างฝ่ายค้านและฝ่ายรัฐบาลโ ดย ส.ส.ฝ่ายรัฐบาล มองว่าการเสนอญัตติดังกล่าวไม่สามารถทำได้ และระหว่างรอองค์ประชุมนั้น นายนิโรธ สุนทรเลขา ประธานวิปรัฐบาล ระบุว่า การเสนอนับองค์ประชุมเช่นนี้เหมาะสมและถือเป็นญัตติหรือไม่จึงอยากให้ประธานสภาผู้แทนราษฏรได้ทบทวนขณะที่ ประธานการประชุมยืนยันว่า การดำเนินการดังกล่าวเป็นสิทธิ์ของสมาชิกที่จะเสนอตรวจสอบองค์ประชุมได้ ส่วนการเสนอเช่นนี้เหมาะสมหรือไม่นั้นขึ้นอยู่กับสามัญสำนึก พร้อมย้ำว่า ความจริงแล้วองค์ประชุมครบถ้านับตัวบุคคลจากนั้นสมาชิกถกเถียงกันกว่า 20 นาที นายชวน หลีกภัย ให้สมาชิกตรวจสอบองค์ประชุมโดยการเสียบบัตรปรากฎว่ามีผู้แสดงตนเพียง 227 คน ไม่ครบประองค์ทำให้ต้องปิดการประชุม